b'\n_START_ARTICLE_\nLituanicaSAT-1\n_START_SECTION_\nKonstrukcija\n_START_PARAGRAPH_\nLituanicaSAT-1 veidots p\xc4\x93c CubeSat 1U standarta kuba form\xc4\x81 ar mal\xc4\x81m 10 cm un masu 1,09 kg. Taj\xc4\x81 ievietots prim\xc4\x81rais (ARM Cortex-M4F) un sekund\xc4\x81rais (Arduino ATMega 2560) borta dators. Galven\xc4\x81 der\xc4\xabg\xc4\x81 krava bija Lietuvas radioamatieru izgatavots FM balss retranslators, kas nodro\xc5\xa1ina sakaru seansu starp diviem korespondentiem. Pavadonim bija \xc4\x8detras antenas (3 UHF un 1 VHF)_NEWLINE_Pavadon\xc4\xab iemont\xc4\x93ta VGA fotokamera_NEWLINE_Saules bateriju pane\xc4\xbci, kas izgatavoti Lietuvas uz\xc5\x86\xc4\x93mum\xc4\x81 Precizika-MET SC, uzkl\xc4\x81ti uz kuba skaldn\xc4\x93m._NEWLINE_Kosmisk\xc4\x81 apar\xc4\x81ta st\xc4\x81vok\xc4\xbca noteik\xc5\xa1anai un kontrolei izmantota pas\xc4\xabv\xc4\x81 magn\xc4\x93tisk\xc4\x81 st\xc4\x81vok\xc4\xbca kontroles sist\xc4\x93ma, kas sast\xc4\x81v no diviem kust\xc4\xabbas sensoriem, \xc5\xbeiroskopa un magnetometra.\n_START_SECTION_\nPriek\xc5\xa1v\xc4\x93sture\n_START_PARAGRAPH_\nDarbs pie LituanicaSAT-1 projekta s\xc4\x81kts 2012. gada j\xc5\xablij\xc4\x81, kad defin\xc4\x93ti projekta m\xc4\x93r\xc4\xb7i. Pirmie aparat\xc5\xabras prototipi izgatavoti 2012. gada decembr\xc4\xab. Pavado\xc5\x86a aparat\xc5\xabra izgatavota 2013. gada j\xc5\xablij\xc4\x81. Pavado\xc5\x86a integr\xc4\x81cija un test\xc4\x93\xc5\xa1ana veikta 2013. gada septembr\xc4\xab un oktobr\xc4\xab.\n_START_SECTION_\nLidojuma gaita\n_START_PARAGRAPH_\nLituanicaSAT-1 l\xc4\xabdz ar citiem 32 nanopavado\xc5\x86iem tika palaists 2014.\xc2\xa0gada 9.\xc2\xa0janv\xc4\x81r\xc4\xab plkst. 18:07:05 UTC kosmosa ku\xc4\xa3a Cygnus Orb-1 kravas telp\xc4\x81 ar nes\xc4\x93jra\xc4\xb7eti Antares 120 no Vidusatlantisk\xc4\x81 re\xc4\xa3ion\xc4\x81l\xc4\x81 kosmoporta (MARS) starta laukuma LP-0A. 12. janv\xc4\x81r\xc4\xab Cygnus ierad\xc4\x81s Starptautiskaj\xc4\x81 kosmosa stacij\xc4\x81 (SKS)._NEWLINE_LituanicaSAT-1 br\xc4\xabv\xc4\x81 lidojum\xc4\x81 palaists no stacijas Kibo modu\xc4\xbca \xc4\xabpa\xc5\xa1as nanopavado\xc5\x86u palai\xc5\xa1anas ier\xc4\xabces 28. febru\xc4\x81r\xc4\xab 07:30 UTC. Reiz\xc4\x93 ar to palaisti pavado\xc5\x86i LitSat-1, SkyCube-1, ArduSat-2 un UAPSAT._NEWLINE_2014.\xc2\xa0gada 28.\xc2\xa0j\xc5\xablij\xc4\x81 pazi\xc5\x86ots, ka LituanicaSAT-1 misija ir pabeigta.'